Tal fra CYPOL for 2018 viste en væsentlig stigning i antallet af irregulære migranter, der passerede linjen fra den nordlige del af Cypern til de regeringskontrollerede områder. I 2018 krydsede 4 451 irregulære migranter linjen på denne måde, mens de tilsvarende tal for 2017, 2016 og 2015 var henholdsvis 1 686, 1 499 og 1 290. De irregulære migranters primære oprindelseslande var Syrien (1 573), Cameroun (472), Pakistan (444), Bangladesh (391) og Irak (328). Denne voldsomme migrationsstigning er en kilde til stadig større bekymring hos Republikken Cyperns myndigheder.

FN's fredsbevarende styrker på Cypern (UNFICYP) fortsatte med at lette begge samfunds trosudøvelse . UNFICYP noterede en stigning i antallet af tilladelser til religiøse tjenester, som de blev bedt om at lette udøvelsen af i den nordlige del af Cypern i forhold til samme periode i 2017.

De ovenfor nævnte CYPOL-tal omfatter ikke oplysninger om personer og køretøjer, der passerer ved Pergamos- og Strovilia-overgangsstederne fra den nordlige del af Cypern, som hører under det britiske baseområdes myndighed (Eastern Sovereign Base Area (ESBA). For disse rapporterer ESBA, at der blev registreret 236 156 (tidligere: 140 913) passager af græsk-cyprioter og 133 270 passager af græsk-cypriotiske køretøjer (tidligere: 59 852) til den nordlige del af Cypern. Samtidig blev der registreret 471 690 (tidligere: 457 314) passager af tyrkisk-cyprioter og 292 099 passager af tyrkisk-cypriotiske køretøjer (tidligere: 272 090) i den anden retning.

Ifølge data fra Republikken Cyperns politi (i det følgende benævnt "CYPOL") blev det registreret, at 1 014 340 (tidligere: 646 569) græsk-cyprioter og 486 040 græsk-cypriotiske køretøjer (tidligere: 267 467) passerede linjen fra de regeringskontrollerede områder til Cyperns nordlige del, mens 1 076 667 (tidligere: 1 140 682) tyrkisk-cyprioter og 417 629 tyrkisk-cypriotiske køretøjer (tidligere: 435 882) passerede linjen fra den nordlige del af Cypern til de regeringskontrollerede områder i rapporteringsperioden . Såvel den betydelige stigning i antallet af græsk-cypriotiske passager og den lille nedgang i antallet af tyrkisk-cypriotiske passager blev primært tilskrevet den tyrkiske lires faldende værdi over for euroen i 2018.

Forordningen giver en stabil lovramme for passage for cyprioter, andre EU-borgere og tredjelandsstatsborgere, som passerer den grønne linje (i det følgende benævnt "linjen") ved autoriserede overgangssteder. Der var en stigning i antallet af græsk-cypriotiske passager og et fald i antallet af tyrkisk-cypriotiske passager i 2018 i forhold til tidligere år.

Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten (i det følgende benævnt "forordningen om den grønne linje") trådte i kraft den 1. maj 2004. Den fastlægger betingelserne for EU-rettens anvendelse på personers, varers og tjenesteydelsers passage af linjen mellem de områder i Republikken Cypern, hvor regeringen ikke udøver faktisk kontrol, og de områder, hvor den gør det. For at sikre at disse regler anvendes effektivt, blev deres anvendelse udvidet til også at omfatte grænsen mellem de nævnte områder og det britiske baseområde Eastern Sovereign Base Area (ESBA) .

CYPOL var i stand til at identificere personer ved hjælp af de samme kriterier som i tidligere år, det vil sige primært ved hjælp af oplysninger i deres rejsedokumenter og udtalelser fra de pågældende migranter. I henhold til denne vurdering var næsten alle migranter, der blev pågrebet i de regeringskontrollerede områder efter at have passeret linjen irregulært, tidligere ankommet til den nordlige del af Cypern fra Tyrkiet.

Det tyrkisk-cypriotiske samfund bekræftede, at der fortsat gøres en indsats i den nordlige del af Cypern for at forhindre irregulær migration. I 2018 blev 3 773 personer nægtet indrejse i den nordlige del af Cypern, og 870 personer , som var blevet pågrebet i den nordlige del af Cypern, blev sendt tilbage til Tyrkiet, som var det land, de kom fra til øen.

Repræsentanter fra de to samfund mødtes i en fælles teknisk komité om kriminalitet og strafferetlige spørgsmål (i det følgende benævnt "TCCCM"), som opererer i FN-regi. Som et supplement til denne komité har de to samfund fortsat gjort brug af et "fælles kommunikationsrum", som udgør et forum for udveksling af oplysninger om strafferetlige spørgsmål.

CYPOL beskrev samarbejdet med andre af Republikken Cyperns relevante regeringskontorer og ESBA-administrationen som meget godt.

Baseområdet (Eastern Sovereign Base Area (ESBA)

Den irregulære migration fra den nordlige del af Cypern via ESBA steg. I 2018 blev 18 irregulære migranter tilbageholdt efter at have passeret linjen ulovligt . 1 248 personer fik ikke lov til at passere, hvoraf de fleste var tyrkiske statsborgere (277). I overensstemmelse med de relevante bestemmelser i protokol nr. 3 til akten vedrørende Republikken Cyperns tiltrædelse nægtede ESBA også at lade udenlandske statsborgere fra USA, Ukraine, Rusland, Argentina og Bosnien-Hercegovina, som ankom via den nordlige del af Cypern, passere den grønne linje. Disse personer blev henvist til overgangssteder uden for ESBA for at få deres dokumenter kontrolleret i henhold til Republikken Cyperns indrejsebetingelser.

SBA-medarbejdere beskrev fortsat deres samarbejde med Republikken Cypern som værende fremragende.

Uden for overgangsstederne gennemførte SBA-politiet risikobaserede, efterforskningsledede patruljeringer for at imødegå irregulær migration. Disse patruljeringer blev suppleret af SBA's told- og militærpersonale.

Fire "uautoriserede overgangssteder" i eller nær ved landsbyen Pergamos, som benyttes af lokale borgere og landbrugere, er særligt svære at kontrollere. Som nævnt i tidligere rapporter giver disse "uautoriserede overgangssteder" fortsat anledning til bekymring, og der bør findes en passende løsning, som er i overensstemmelse med artikel 5, stk. 2, i protokol nr. 3 til tiltrædelsesakten fra 2003 . SBA oplyste, at der hurtigt kan sendes personale ud til "uautoriserede overgangssteder", hvis der er behov for det.

2. VAREPASSAGE

2.1. Handelsværdi

I henhold til artikel 4 i forordningen om den grønne linje kan varer indføres fra ikkeregeringskontrollerede områder til regeringskontrollerede områder under forudsætning af, at de opfylder de kriterier, der er fastsat i artikel 4 , og ledsages af et dokument udstedt af det tyrkisk-cypriotiske handelskammer. I henhold til artikel 8 i Kommissionens forordning (EF) nr. 1480/2004 aflagde det tyrkisk-cypriotiske handelskammer og Republikken Cyperns myndigheder hver måned en rapport om arten, mængden og værdien af varer, for hvilke der var udstedt ledsagedokumenter.

Ifølge TCCoC udgjorde den samlede værdi af varer, for hvilke der var udstedt ledsagedokumenter, 5 405 121 EUR (tidligere: 5 697 695 EUR). Disse tal angiver en nedgang på 5,1 % i den samlede værdi af varer, for hvilke der var udstedt ledsagedokumenter, sammenlignet med 2017.

Ifølge statistikker fra Republikken Cypern steg den samlede handelsværdi af varer med ledsagedokumenter, som passerede linjen, med 1,4 % til 4 856 892 EUR (tidligere: 4 790 964 EUR).

Selv om det ikke er omfattet af forordningen om den grønne linje, faldt handelen fra de regeringskontrollerede områder til den nordlige del af Cypern markant med omkring 14,3 %, fra 1 343 524 EUR i 2017 til 1 151 723 EUR i 2018 ifølge tal fra Cyperns industri- og handelskammer (CCCI). Handelsstrømmen fra de regeringskontrollerede områder til Cyperns nordlige del udgør 23,7 % af handelen i den modsatte retning (28 % i 2017).

Det tyrkisk-cypriotiske samfund fortsatte med at gøre brug af en handelsordning, som i princippet "afspejler" begrænsningerne i forordningen om den grønne linje. Tyrkisk-cypriotiske interessenter angav ønsket om at beskytte de lokale virksomheder som hovedårsagen hertil. Denne ordning anvendes dog ikke konsekvent.

2.2. Varetype

I 2018 var plastprodukter de mest handlede varer efterfulgt af frisk fisk, byggematerialer og affald eller skrot . Handelen med kartofler faldt voldsomt på grund af en ringe høst.

Nye produkter blev indført, f.eks. vådservietter, udtjente batterier, vandbeholdere i plast og industriovne i rustfrit stål. Al handel over linjen var handel internt på øen.

2.3. Uregelmæssigheder